《棹雪》
宋代·叶茵

放船中流天模糊，淅淅霎霎鸣茭芦。
万顷刹那成玉壶，柔舻荡漾歌吴歈。
老渔直前相招呼，骨相子猷洵且都。
其人岂是斯人徒，相顾而笑掀虬须。
汝为汝兮吾非呈，剡溪风影今何如。
谁能为人作画图，予方夺臂持竿独钓于江湖。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。